Magnetinis polius
Magnetinis polius – magneto taškas, kuriame magnetinio lauko linijų tankis yra didžiausias. Pagal analogiją su Žemės magnetinio lauko poliais magnetai turi 2 polius, vadinamus šiauriniu ir pietiniu. Iš šiaurinio poliaus, vadinamo teigiamuoju, magnetinio lauko jėgų linijos išeina, į pietinį, vadinamą neigiamuoju, sueina. Žemė turi geomagnetinius polius; šiuo metu pietinis polius yra Šiaurės pusrutulyje, o šiaurinis – Pietų pusrutulyje.